તેમજ સાસરે આવેલી પત્નીની પતિના કુટુંબીજનો, સગાસંબંધી જોડે હળી મળી રહેવું, ઘરની બાળકોની સારસંભાર રાખવાની જવાબદારી હોય છે. તેથી લગ્ન સંબંધમાં પરસ્પર જવાબદારી અને ફરજ નિભાવવાની ખાસ જરૂર હોય છે. લગ્ન સંબંધમાં એકબીજાનો વિશ્વાસ તેમજ એકબીજા પ્રત્યે વફાદારી જાળવવાની પણ ખાસ વિશેષ ફરજ હોય છે. લગ્ન પછીની સંસાર યાત્રા સફળ યાત્રા થાય તે માટે થોડું ઘણું ‘suffer’ (સહન) કરવા જેટલી સહિષ્ણુતા કેળવાય તોજ આ યાત્રા સફળ થાય. આમ લગ્ન એટલે આંનદનો જ ફક્ત અવસર નથી, પણ એક ખાસ પ્રકારની વિશિષ્ટ જવાબદારી અને ફરજની પણ શરૂઆત છે. તો ચાલો આપણે લગ્નનું આમંત્રણ આવે ત્યારે મહાલવાનું, માણવાનું ચૂકીએ નહીં, તેમજ આપણે ત્યાં લગ્ન પ્રસંગ આવે ત્યારે આ આનંદના અનેરા અવસરને મનભરીને ઉજવી સહુના આનંદમાં અભિવૃદ્ધિ કરવાનુ ચૂકીએ નહીં. ………..